《郎亡金》
元代·张天英

郎亡金，持者谁，十年同舍难相知。不疑肝胆似冰雪，仰天吐气摧双眉。

古人重黄金，交情弃如土。奈何今之人，身为黄金死。

结交心不同，须防未然绝。何时郎得金，白圭之玷乃可灭。

作者简介：温州永嘉人，字羲上，一字楠渠，号石渠居士。酷志读书，穿贯经史。征为国子助教。性刚严，不好趋谒，再调不就。工诗，尤善古乐府。有《石渠居士集》。